text: Unge anholdt for kirkehærværk
  23 december 2014 kl. 13.58
  Politiet har anholdt to personer, som i starten af december lavede hærværk på Østerhåb Kirke og Torsted Kirke i Horsens.
  Sydøstjyllands Politi har i dag tirsdag anholdt en 16-årig dreng fra Aarhus og en 13-årig pige fra Horsens. De to unge lavede tidligere i december grafittihærværk med satanistiske tegn og budskaber på mure og gravsten på Østerhåb Kirke og Torsted Kirke i Horsens.
  Den 16-årige venter på en straffesag, mens den 13-årige piges sag vil blive overdraget til de sociale myndigheder, da hun er under den kriminelle lavalder.
  Sydøstjyllands Politi har anholdt to unge for graffitihærværk mod kirker  http://t.co/7stJZkwA7M
  
  